Pätová ostroha
Dobrý deň ,mám asi 6 týždňov od ožiaru päty,dávam si aj Hekla lávu a päta bolí stále .Kúpila som som infra lampu,je vhodné nahrievanie ? Dúfam že áno, už som  s tým začala....Ďakujem
Dobrý deň.
Ďakujeme za Vašu otázku.
Infralampa sa využíva na liečbu infračerveným svetlom (nad 760 nm). Medzi pozitívne účinky, ktoré boli pri jej aplikácii zaznamenané patrí, okrem iného, zmiernenie bolesti a zápalu, ktoré sa využívajú pri postraumatických stavoch, chronických bolestivých syndrómoch pohybového aparátu a podobne. Užívatelia bez závažnejších zdravotných obmedzení môžu toto zariadenie používať v súlade s návodom k použitiu a uvedenými indikáciami aj kontraindikáciami. Vzhľadom však na to že nemám žiadne bližšie informácie o Vašom celkovom zdravotnom stave, nedokážem vhodnosť a bezpečnosť používania infralampy adekvátne posúdiť. Z tohto dôvodu odporúčam konzultovať jej použitie predovšetkým s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská